cyanic-selkie/wikianc huggingface dataset:
Sewe Slapers van Efese
Christelike vertolking
Terwyl die vroegste weergawes van die verhaal vanaf Efese versprei het, is ’n vroeë Christelike grafkelder mettertyd daarmee verbind en dit het talle pelgrims gelok. Die spelonk van die Sewe Slapers en die ruïnes van die kerk wat later daaroor gebou is, is tydens opgrawings in 1927-'28 buite Efese (naby die hedendaagse Selçuk in Turkye) ontdek. Verskeie honderde grafte uit die 5de en 6de eeu is ook daar gevind. Daar was inskripsies oor die Sewe Slapers aan die mure van die kerk en in die grafte. Toeriste besoek steeds die grot.
In die Koran
Afrikaanse vertaling :
"Soera 18 vers:
7. Voorwaar, Ons het alles wat op die aarde is, vir haar as ’n ornament gemaak, om te beproef wie van hulle se werke die beste is.
8. En wat daarop is, sal Ons stof maak, sonder gras.
9. Of dink u dat die metgeselle van die Spelonk en van die Inskripsie ook van Ons wonderlike tekens was?
10. Toe die jongelinge in die Spelonk herberg gesoek het, het hulle gesê: Ons Heer! Skenk ons u genade, en wys ons ’n regte weg aan in ons saak.
12. Daarna het Ons hulle weer opgewek, sodat Ons kon sien wie van die twee partye die beste rekenskap kan gee van die tyd wat hulle daarin vertoef het.
13. Ons vertel u hulle geskiedenis met waarheid. Voorwaar, hulle was jongelinge wat in hul Heer geglo het, en Ons het hulle in leiding laat toeneem.
14. En Ons het hulle harte versterk toe hulle opgestaan en gesê het: Ons Heer is die Heer van die hemele en die aarde; ons roep geen ander god buiten Hom aan nie, want as ons dít doen, sal ons gruwelike woorde moet uitspreek.
17. En u sal die son, wanneer dit opkom, effens aan die regterkant van hulle spelonk kan sien, en wanneer dit ondergaan, aan hul linkerkant. Daartussen, in die wye holte, was hulle tuiste. Dit is ’n teken van Allah; Hy wat deur Allah gelei word, is op die regte weg; maar vir hom wat Hy in dwaling laat, sal u geen vriend vind om hom reg te lei nie.
18. En u sou dink dat hulle wakker is, terwyl hulle in werklikheid geslaap het, en Ons hulle van links na regs gedraai het; terwyl hulle hond met uitgestrekte pote by die drumpel gelê het. En as u na hulle gekyk het, sou u vlugtend van hulle weggedraai het, en hulle sou u met vrees vervul het.
19. En Ons het hulle laat ontwaak sodat hulle mekaar kon ondervra. ’n Spreker uit hulle midde het gesê: Hoe lank het u vertoef? Hulle het geantwoord: Ons het ’n dag of ’n gedeelte van ’n dag vertoef. Ander weer het gesê: Julle Heer weet goed hoe lank julle vertoef het. Stuur nou een van julle met hierdie silwermuntstuk na die stad en laat hy sien watter voedsel goed en wettig is, en vir julle lewensmiddele daarmee saambring, en laat hy homself vriendelik gedra, en julle saak aan niemand bekend maak nie.
20. Want as hulle die oorhand oor julle kry, sal hulle jul met klippe doodgooi, of julle na hulle godsdiens dwing, en dan sal julle nooit slaag nie.
21. En so het Ons die mense inligting omtrent hulle laat kry, sodat hulle kan weet dat die belofte van Allah waar is en dat daar geen twyfel omtrent die Uur bestaan nie. Toe hulle onder mekaar oor hulle eie saak geargumenteer en gesê het: Rig ’n gebou oor hulle op. Hul Heer weet wat die beste is. Diegene wat die oorhand behaal het, het gesê: Ons sal sekerlik ’n plek van aanbidding oor hulle bou.
22. Sommige sê: Daar was drie en die vierde was hulle hond; en andere sê: Vyf, die sesde was hulle hond; terwyl hulle slegs gis. En nog ander sê: Sewe, en die agste was hulle hond. Sê: My Heer ken hulle getal. Niemand ken hulle nie, behalwe enkeles. Argumenteer daarom nie oor hulle saak nie, behalwe met duidelike bewyse, en vra ook nie een van hulle om inligting nie.
23. En sê nie aangaande iets: Ek sal dit môre doen nie;
24. sonder om daarby te sê: As dit Allah behaag. En wanneer u dit vergeet, dink dan aan u Heer en sê: Dit mag wees dat my Heer my nader as tans na die regte weg sal lei.
25. En hulle het driehonderd jaar in hulle Spelonk gebly, en nog nege.
26. Sê: Allah weet goed hoe lank hulle gebly het. Aan Hom behoort die geheime van die hemele en die aarde. Hoe duidelik kan Hy sien en hoor! Daar is geen voog vir hulle buiten Hom nie, en Hy laat niemand toe om aan Sy besluite deel te neem nie."
Vertolking
Die bogenoemde verse uit die Koran is die enigste bekende Islamitiese bron vir die verhaal. Volgens Moslemse geleerdes het God dié verse geopenbaar omdat die mense van Mekka Mohammed met vrae gekonfronteer het wat die Jode van Medina vir hulle gevra het om hul egtheid te toets. Hulle het hom uitgevra oor jong mans wat in die verlede verdwyn het, oor ’n man, Zulqurnain, wat van oos na wes oor die aarde gereis het, en oor die siel.
Die verhaal stem ooreen met die Christelike weergawe en vertel van ’n groep jong gelowiges wat druk deur hul mense om ander gode te aanbid, weerstaan en in ’n spelonk gaan wegkruip het. Daarna het hulle vir lank aan die slaap geraak. Toe hulle wakker word, wou hulle kos in die stad gaan koop en hulle is toe herken aan die ou geld wat hulle wou gebruik. Kort daarna is die metgeselle van die spelonk, soos hulle in die Koran genoem word, dood en die mense het ’n plek van aanbidding daar gebou. Die Koran noem nie ’n spesifieke getal nie; daarvolgens het sommige mense gesê daar was drie, ander vyf en ander sewe plus die hond. Daar word genoem hulle het driehonderd jaar geslaap en nog nege, wat kan beteken 300 sonjare of 309 maanjare (wat ewe lank is).
Die Koran benadruk die feit dat die ware getal en die lengte van hul slaap net aan God en ’n paar mense bekend is en dat dit nie belangrik is nie, maar slegs die lesse wat daaruit geleer kan word.
Ligging van die grot en lengte van slaap
duimnael|Die grot en omgewing by Turpan, Xinjiang.
Moslems glo sterk aan die verhaal omdat dit in die Koran voorkom, maar sekere aspekte is nie daaruit duidelik nie: onder meer die presiese ligging van die grot. Sommige beweer dit is by Efese; ander glo dit is naby Amman, Jordanië. Oeigoerse Moslems glo selfs die grot is by Turpan, Xinjiang, omdat dié plek ooreenstem met die beskrywing in die Koran.
Die presiese datums van hul slaap word ook nie genoem nie; sommige beweer hulle het in Decius (250 n.C.) se tyd na die grot gegaan en wakker geword tydens die bewind van Theodosius I (378–395) of Theodosius II (408–450), maar nie een van dié datums stem ooreen met die tyd van 300 of 309 jaar wat in die Koran aangegee word nie. Sommige Islamitiese geleerdes meen egter dié tydperke word deur die vertellers van die verhaal genoem en is nie ’n definitiewe aanduiding deur Allah nie.
In Suid-Tunisië word ’n moskee van Chenini die "Masiet van die Sewe Slapers" genoem (Masdjid al-Ruqood al-Sebaa) en dit is glo waar die slapers begrawe is. In die omgewing van die moskee kan ’n paar buitengewoon groot graftombes (sowat vier meter lank) gesien word. ’n Gewilde geloof is dat hulle nie tydens hul slaap ophou groei het nie en reuse was toe hulle eindelik wakker word.
Ook ander plekke in Tunisië word as moontlike liggings van die grot genoem, asook Azeffoun in Kabylia (Algerië), waar ’n legende wat deur Auguste Mouliéras neergepen is, vertel van sewe skaapwagters wat na ’n grot gevlug het om van Decius (Deqyus) se vervolging te ontsnap en dat hulle 40 jaar lank daar geslaap het. Dit is ook eers besef toe hulle ’n bakker met ou geld wou betaal. Hulle het toe besluit om weer te gaan slaap. Volgens dié legende slaap hulle steeds daar, in ’n bos wat moeilik bereikbaar is, "’n uur se loop oos van Azeffoun". Die blaf van hul hond, wat hulle oppas, kan soms gehoor word deur mense wat daar verbyloop.
Taalkundige afleidings
Die legende van die Sewe Slapers het aanleiding gegee tot die woorde sjusovare of syvsover (letterlik ’n sewe-slaper) wat in Sweeds, Noorweegs en Deens gebruik word om na die Sewe Slapers van Efese te verwys. Dit beteken iemand wat "diep en lank slaap". Dit word ook gebruik vir ’n soort hibernerende bosstertmuis.
Die woorde Siebenschläfer in Duits, zevenslaper in Nederlands, hétalvó in Hongaars en sedmispáč in Tsjeggies het ’n soortgelyke betekenis; dit word gebruik vir iemand wat gewoonlik lank slaap en later as normaalweg opstaan. In Wallies kan ’n laatslaper ’n saith cysgadur (sewe-slaper) genoem word, soos in die 1885-roman Rhys Lewis deur Daniel Owen. Dit kan ook beteken iemand wat seweuur soggens opstaan, wanneer die werkdag in ’n Walliese plattelandse opset lankal begin het.
In die Midde-Ooste, en spesifiek Sirië, sê mense: "نومات أهل فسّو", wat vertaal kan word as: "Mag jy slaap soos die mense van Efese."
2015 Russiese Grand Prix
Die 2015 Formule Een Russiese Grand Prix is op 11 Oktober 2015 op die Sochi Autodrom gehou. Dit was die vyftiende wedren van die kampioenskapseisoen en is deur Lewis Hamilton in sy Mercedes-Benz gewen.
George Longane
George Longane (gebore George Mzwandile Longane op 31 Oktober 1970) is 'n Suid-Afrikaanse sanger. Sy debutalbum, Baie Baie is in 2010 deur Select-musiek vrygestel. Longane was vantevore 'n lid van die musiekgroep Victor and the Rasta Rebels gewees. Hy was ook 'n stigterslid van Reflections.
Harry Cheshire
Harry Cheshire (16 Augustus 1891 – 16 Junie 1968) was 'n Amerikaanse akteur. Hy was bekend vir sy rolle in die rolprente Moonrise (1948), Impact (1949), Air Hostess (1949), en The First Traveling Saleslady (1956).
Karen Allen
Karen Allen (gebore 5 Oktober 1951) is 'n Amerikaanse aktrise en regisseuse. Sy is bekend vir haar rolle in die rolprente Animal House (1978), Raiders of the Lost Ark (1981), Starman (1984), en Indiana Jones and the Kingdom of the Crystal Skull (2008).
Elaine Miles
Elaine Miles (gebore 7 April 1960) is 'n Amerikaanse aktrise. Sy is bekend vir haar rolle in die rolprente Mad Love (1995) en Smoke Signals (1998), en in die televisiereeks Northern Exposure (1990).
Bianca (maan)
Bianca is ’n binnemaan van Uranus. Dit is op 23 Januarie 1986 ontdek op foto's wat deur Voyager 2 geneem is en het die voorlopige naam S/1986 U 9 gekry. Dit is daarna genoem na die suster van Katherine in William Shakespeare se toneelstuk The Taming of the Shrew. Dit het ook die naam Uranus VIII.
Bianca behoort tot die Portiagroep satelliete, wat ook Perdita, Desdemona, Cressida, Juliet, Rosalind, Kupido, Belinda en Portia insluit. Dié mane het soortgelyke wentelbane en fotometriese eienskappe. Buiten sy wentelbaan, radius van 27 km en geometriese albedo van 0,08 is feitlik niks oor Bianca bekend nie.
R306 (Suid-Afrika)
Die R306 is 'n streeksroete in Suid-Afrika. Dit verbind die N9-nasionale pad, 20 km noord van Willowmore, met die R61-streeksroete, 10 km oos van Beaufort-Wes via Rietbron.
Bianca (maan)
Op die Voyager 2-foto's lyk Bianca soos ’n langwerpige voorwerp, waarvan die lengteas na Uranus wys. Die verhouding van die asse is 0,7 ± 0,2. Die oppervlak het ’n grys kleur.
Axinella damicornis
Axinella damicornis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ayman al-Zawahiri
Ayman Mohammed Rabie al-Zawahiri, bekend as Ayman al-Zawahiri (Arabies: ‏أسامة بن لادن; ‎* 19 Junie 1951 in Maadi, Kaïro, Egipte - 31 Julie 2022, Kaboel ) was 'n Egiptiese geneesheer en Islamitiese teoloog en die geestelike leier van verskeie djihadistiese groepe, insluitend al-Kaïda.
al-Zawahiri was die ideoloog van die terroristiese netwerk al-Kaïda en van Mei 2011 tot Julie 2022 die opvolger van Osama bin Laden. Die Verenigde State het hom mede verantwoordelik vir die aanslae van 11 September 2001 in die Verenigde State beskou en het 'n beloning van 25 miljoen dollar op sy kop gehad.
Al-Zawahiri het in 1980 'n reis na Pesjawar onderneem en werk in Afghanistan tydens die Sowjet-Afghaanse Oorlog as dokter vir die Rooi Halfmaan. Hy was in 1981 'n leier van die Egiptiese terreurgroep die Egiptiese Islamitiese Jihad en is in 1981 gearresteer  na 'n moordaanslag op president Anwar Sadat.
Hy is verder gesoek vir sy vermeende aandeel in die aanslag op die Amerikaanse ambassades in Tanzanië en Kenia. Die Verenigde State plaas 'n prys op sy kop van 25 miljoen dollar. Egipte hou Al-Zawahiri verantwoordelik vir die aanslag op westerse toeriste in Luxor in 1997 wat tot 68 sterftes ly.
Op 13 Januarie 2006 voer die CIA 'n missielaanval uit op die dorp Damadola in die weste van Pakistan. Hierdie aanval was gerig op Al-Zawahiri. Daar was 18 slagoffers maar Al-Zawahiri was nie een van hulle nie. Pakistan het amptelik geprotesteer teen die aanval by die Verenigde State.
Alhoewel, Al-Zawahiri nie die charisma van Bin Laden het nie en by voorkeur eerder agter die skerms opereer, was sy invloed binne die groot terreurorganisasie.
Na die dood van Bin Laden op 2 Mei 2011 is hy op 16 Junie 2011 binne al-Kaïda as sy opvolger bevestig.
Op 1 Augustus 2022 het die Amerikaners Al-Zawahiri se dood  bekendgemaak. Hy is gedood in Kaboel tydens ’n CIA hommeltuig-operasie wat op 31 Julie 2022 geloods is.
James Randi
James Randi (gebore Randall James Hamilton Zwinge; 7 Augustus 1928 – 20 Oktober 2020) was 'n Kanadees-Amerikaanse kulkunstenaar en wetenskaplike skeptikus  wat paranormale en pseudowetenskaplike eise betwis het. Randi was die medestigter van die Komitee vir Skeptiese Ondersoek (CSI), oorspronklik bekend as die Komitee vir Wetenskaplike Ondersoek na Eise van die Paranormale (CSICOP). Hy is ook die stigter van die James Randi Education Foundation (JREF). Hy het sy loopbaan as kulkunstenaar begin onder die verhoognaam The Amazing Randi en later het hy verkies om die grootste deel van sy tyd te bestee om paranormale, okkulte en bonatuurlike eise te ondersoek, wat hy gesamentlik "woo-woo" genoem het. Randi het op 60-jarige ouderdom afgetree uit towerkuns en op 87 by die JREF afgetree.
Alhoewel hy dikwels na verwys word as 'n "mens wat goed diskrediteer", het Randi gesê dat hy nie van die term se konnotasie hou nie en verkies om homself as 'n "ondersoeker" te beskryf. Hy het geskryf oor paranormale verskynsels, skeptisisme en die geskiedenis van toorkuns. Hy was 'n gereelde gas op The Tonight Show met Johnny Carson, en het roem verdien deur die bedrieglike geloofsgeneser Peter Popoff te ontmasker. Hy was soms te sien op die televisieprogram Penn & Teller: Bullshit!
Voor Randi se aftrede het JREF die Miljoen-Dollar Paranormale Uitdaging geborg, wat 'n prys van een miljoen dollar in Amerika aangebied het vir aansoekers wat bewyse kon lewer van enige paranormale, bonatuurlike, of okkultiese mag of gebeurtenis onder toetsvoorwaardes waarop voor die tyd ooreengekom is deur beide partye. Die paranormale uitdaging is amptelik deur die JREF in 2015 beëindig. Die JREF gee steeds subsidies aan nie-winsgewende groepe wat kritiese denke en 'n feitegebaseerde wêreldbeskouing aanmoedig.
Vroeë lewe
Randi is gebore op 7 Augustus 1928 in Toronto, Ontario, Kanada, die seun van Marie Alice (née Paradis) en George Randall Zwinge. Hy het 'n jonger broer en suster. Hy het towerkuns opgeneem nadat hy Harry Blackstone Sr. gesien het en het towerkunsboeke gelees terwyl hy 13 maande in 'n ortopediese liggaamskas was na 'n fietsongeluk. Hy het dokters verwar wat verwag het dat hy nooit weer sou loop nie. Randi het gereeld klasse oorgeslaan en op 17-jaar oud het hy hoërskool verlaat om as 'n goochelaar in 'n reisende karnaval op te tree. Hy het in plaaslike nagklubs en op Toronto se Kanadese nasionale tentoonstelling as 'n mentalis opgetree en het vir Montreal se poniekoerantpers geskryf.
In sy twintigerjare het Randi hom as astroloog voorgedoen en, om vas te stel dat hulle eintlik eenvoudige toertjies doen, het hy 'n astrologiese kolom in die Kanadese poniekoerant Midnight onder die naam "Zo-run" geskryf deur items uit die astrologie-kolomme van ander koerante te vat en lukraak in 'n kolom te plak. In sy dertigerjare het Randi in die nagklubs van die Verenigde Koninkryk, Europa, en die Filippyne en oral in Japan gewerk. Hy het gesien dat baie toertjies as bonatuurlik aangebied word. Een van sy vroegste gerapporteerde ervarings is toe hy 'n evangeliese prediker 'n weergawe van die "een-voor"-tegniek of koevert-tegniek sien gebruik het om kerkgangers te oortuig van sy goddelike magte.
Towenaar
Alhoewel hy homself as 'n kulkunstenaar definieer, het hy sy loopbaan begin as 'n professionele verhoogtowenaar en "ontsnappingspesialis" in 1946. Aanvanklik het hy hom voorgestel onder sy regte naam, Randall Zwinge, wat hy later laat vaar het ten gunste van "The Amazing Randi". Vroeg in sy loopbaan het hy talle ontsnappings uit gevangenisselle en kluise regoor die wêreld uitgevoer. Op 7 Februarie 1956 het hy regstreeks op NBC se Today-program verskyn, waar hy vir 104 minute in 'n verseëlde metaalkis gebly het wat onder water was in 'n swembad van die hotel, wat Harry Houdini se rekord van 93 minute gebreek het, hoewel Randi aandag gee aan die feit dat hy in 1926 baie jonger was as Houdini toe die oorspronklike rekord opgestel is.
Randi was gereeld 'n gas op die "Long John Nebel"-program op New York se radiostasie WOR en het karakterstemme gelewer vir advertensies. Nadat Nebel in 1962 na WNBC geskuif het, het Randi die tydgleuf gekry en van 1967 tot '68 The Amazing Randi Show  aangebied. Hierdie vertoning het gereeld gaste gehad wat paranormale eise verdedig het, waaronder Randi se destydse vriend James W. Moseley. Randi sê hy het opgehou met WOR oor klagtes (wat Randi betwis) van die aartsbiskop van New York dat Randi op die lug gesê het: "Jesus Christus was 'n godsdienstige malmens."
Randi was ook aanbieder vir talle televisie-aanbiedings en het op verskeie wêreldtoere onderneem. Hy het gereeld as "The Amazing Randi" verskyn in die New York-gebaseerde kindertelevisiereeks Wonderama tussen 1959 en 1967. Hy het ook in 1970 'n oudisie afgelê vir 'n herlewing van die kinderprogram The Magic Clown wat kortliks in Detroit en in Kenia verskyn het, maar dit het nooit voortgegaan nie. In die 2 Februarie 1974-uitgawe van die Britse tydskrif vir towenaars Abracadabra, het Randi die gemeenskap van towenaars so beskryf: "Ek weet van geen roeping wat soveel afhang van wedersydse vertroue en geloof soos ons s'n nie." In die Desember 2003-uitgawe van The Linking Ring, die maandelikse publikasie van die Internasionale Broederskap van Towenaars, word dit so gestel: "Miskien is Randi se etiek dit wat hom verbasend maak" en "The Amazing Randi praat nie net die praatjie nie, hy doen wat hy sê."
Tydens Alice Cooper se 1973–1974 "Billion Dollar Babies"-toer, het Randi op die verhoog opgetree as 'n waansinnige tandarts en as Alice se laksman. Hy het ook verskeie toneelrekwisiete gebou, waaronder die towery-guillotine. Kort daarna, in 1976 in 'n uitvoering vir die Kanadese TV-spesialereeks World of Wizards, ontsnap Randi uit 'n liggaamsinperkingsbaadjie terwyl hy onderstebo hang oor die Niagara-waterval.
1745
Die jaar 1745 was 'n gewone jaar wat volgens die Gregoriaanse kalender op 'n Vrydag begin het. Dit was die 45ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
James Randi
Towenaar
Randi is lid van die Vereniging van Amerikaanse Towenaars (SAM), die Internasionale Broederskap van towenaars (IBM), en Die Towerkring in die Verenigde Koninkryk, met die rang van "Lid van die Binne Towersirkel met Goue Ster."
Randi het gesê dat die mense wie die moeilikste is om te verneuk nie hoogs opgeleide mense is nie maar kinders omdat hulle nie so gesofistikeerd genoeg is om geflous te word nie, aangesien hulle nie die liggaamswyses geleer het wat volwassenes geleer het en waarvan towenaars gebruik maak nie.
Skrywer
Randi het tien boeke geskryf, waaronder Conjuring (1992), 'n biografiese geskiedenis van bekende towenaars. Die boek is ondertiteld Om 'n definitiewe geskiedenis te wees van die Eerbiedwaardige Kunsies van Towery, Prestidigitasie, Misleiding en Kullery en van die Bedrieërs en Skurke wat hierdie onderonsie op 'n verwarde publiek gedoen het, kortom, Towerkuns! In die boek se omslag word gesê dat dit geskryf is deur "James Randi, Esq., 'n betowerende skelm wat eens aan hierdie slegte praktyke toegewy is, maar nou byna heeltemal gereformeerd is". Die boek selekteer die invloedrykste towenaars en vertel 'n paar stories uit hul geskiedenis, dikwels in die konteks van vreemde sterftes en loopbane wat meestal op die pad deurgebring is. Hierdie werk het uitgebrei op Randi se tweede boek met die title Houdini, His Life and Art. Hierdie geïllustreerde werk is in 1976 gepubliseer en Bert Sugar ('n sporthistorikus) is mede-outeur daarvan. Dit fokus op die beroeps- en privaatlewe van Houdini.
Randi het ook in 1989 'n kinderboek geskryf met die titel The Magic World of the Amazing Randi, wat kinders aan toorkuns bekendgestel het. Benewens sy towerkuns het hy verskeie opvoedkundige werke oor paranormale en pseudowetenskaplike bewerings geskryf. Dit sluit in biografieë van Uri Geller en Nostradamus asook verwysingsmateriaal oor ander belangrike paranormale figure. In 2019 was hy besig om te werk op 'n nuwe boek getiteld A Magician in the Laboratory , wat sy toepassing van skeptisisme op die wetenskap vertel. Hy was lid van die alle manlike literêre banketklub, die "Valdeurspinnekoppe" (Engels: Trap Door Spiders), wat gedien het as die basis van sy goeie vriend Isaac Asimov se fiktiewe groep raaiseloplossers, die "Black Widowers".
Ander boeke is ''Flim-Flam! Psychics, ESP, Unicorns, and Other Delusions (1982), The Faith Healers (1987), James Randi, Psychic Investigator (1991), Test Your ESP Potential (1982) en An Encyclopedia of Claims, Frauds and Hoaxes of the Occult and Supernatural'' (1995).
Skeptikus
Die oortuiging dat dit belangrik was om rubriekskrywers en TV-persoonlikhede te kry om Geller en ander soos hom uit te daag, het Randi en die Komitee vir Skeptiese Ondersoek (CSICOP) laat uitreik in 'n poging om hulle op te voed. Randi het gesê dat CSICOP in daardie dae 'n "baie groot invloed op die gedrukte media gehad het." Tydens hierdie poging het Randi kontak gemaak met Johnny Carson (Amerikaanse TV-aanbieder en komediant) en ontdek dat hy "heeltemal aan ons kant was. Hy was nie net 'n komediant nie … hy was 'n groot denker." Volgens Randi, toe hy op The Tonight Show met Johnny Carson verskyn het, het Carson sy gewone protokol om nie met gaste te gesels voor hul ingang op die verhoog nie gebreek, en het Randi gevra wat hy wou beklemtoon tydens die onderhoud. "Hy wou bewus wees van hoe hy my kon help."
In 1973 het Geller verskyn op The Tonight Show, en hierdie verskyning is in die TV-program Nova se dokumentêr Secrets of the Psychics oorvertel.
In die dokumentêr sê Randi dat Carson "self 'n towenaar was en ook skepties was" oor die beweerde paranormale magte van Geller, daarom is Randi voor die aanvangsdatum gevra om "te help om misleidings te voorkom". Volgens die advies van Randi het die program hul eie rekwisiete voorberei sonder om Geller daarvan in kennis te stel, en het Geller of sy personeel "nêrens naby hulle" toegelaat nie. Toe Geller op die verhoog by Carson aansluit, was hy verbaas dat hy nie ondervra sou word nie, maar in plaas daarvan van hom verwag is om sy vaardighede met behulp van artikels wat hom aangebied word, te vertoon. Geller het gesê: "Dit maak my bang" en "ek is verbaas, want voor hierdie program het jou vervaardiger gekom en vir my minstens 40 vrae gelees wat jy my gaan vra." Geller kon nie paranormale vermoëns toon nie, en het gesê: "Ek voel nie sterk nie" en het sy misnoeë uitgespreek oor die gevoel dat hy deur Carson "gedruk" word om op te voer. Volgens Adam Higginbotham se artikel van 7 November 2014 in die New York Times: "Die resultaat was 'n legendariese verwoesting, waarin Geller gesellige verskonings aan sy gasheer aangebied het, omdat sy vermoëns hom keer op keer misluk. "Ek het 22 minute daar gesit, verneder," het Geller gesê toe ek in September met hom praat. "Ek was verwoes terug na my hotel. Ek was op die punt om die volgende dag in te pak en terug te gaan na Tel Aviv. Ek het gedink, dit is dit – ek is vernietig.""
Hierdie verskyning op "The Tonight Show", wat Carson en Randi georkestreer het om Geller se beweerde vermoëns te ontwrig, het egter teen hulle gewerk. Volgens Higginbotham, "Tot verbasing van Geller, is hy onmiddellik bespreek op The Merv Griffin Show. Hy was op pad om 'n paranormale superster te word. "Daai Johnny Carson-show het Uri Geller gemaak," het Geller gesê. Vir 'n publiek wat hom vertrou het het sy mislukking slegs sy "paranormale vermoëns" meer waar laat lyk: as hy towerkuns doen, sou hulle sekerlik elke keer werk."
Volgens Higginbotham het Randi na hierdie resultaat besef dat daar baie meer gedoen moet word om Geller en diegene soos hy te keer. Dus het Randi vir Ray Hyman in 1976 gekontak. Hyman is 'n sielkundige wat die toetse van Geller se vaardigheid by Stanford Universiteit waargeneem het en gedink het dat die toetse nie van 'n hoë standaard was nie. Randi het aan Hyman voorgestel dat hulle 'n organisasie oprig wat hom beywer vir die bestryding van pseudowetenskap. Later dieselfde jaar, saam met Martin Gardner, 'n rubriekskrywer vir Scientific American wie se skrywe die skeptisisme van Hyman en Randi gehelp het, het hulle die Komitee vir Wetenskaplike Ondersoek na Bewerings van die Paranormaal (CSICOP) gestig.
Met behulp van donasies en verkope van hul tydskrif Skeptical Inquirer, het hulle en die sekulêre humanistiese filosoof Paul Kurtz setels in die uitvoerende raad geneem, saam met Isaac Asimov en Carl Sagan wie as stigterslede aangesluit het. Randi reis die wêreld deur namens CSICOP en word erken as die se openbare gesig en, volgens Hyman, die gesig van die skeptiese beweging.
András G. Pintér, vervaardiger en mede-gasheer van The European Skeptics Podcast noem Randi die grootvader van Europese skeptisisme op grond van Randi "'n rol gespeel het in die begin van verskeie Europese organisasies."
Randi het baie artikels geskryf waarin hy geloof in, en eise oor, die paranormale kritiseer. Hy het ook tekortkominge in studies getoon wat daarop dui dat daar paranormale verskynsels bestaan. In sy "Projek-alpha"-misleiding het Randi twee skyn "psigiese persone" suksesvol in 'n privaatgefinansierde "psigiese navorsingseksperiment" geplant. Die misleiding het 'n skandaal geword en die tekortkominge van baie paranormale navorsingsprojekte op universiteitsvlak getoon.
Randi het al in talle TV-reekse verskyn, soms om die beweerde vermoëns van medegaste te weerlê. In 'n 1981-verskyning op That's My Line, (op CBS-TV), het Randi teenoor James Hydrick, wie beweer het dat hy "psigiese magte" het, verskyn. Hydrick het gesê dat hy voorwerpe met sy verstand kan beweeg en die eis op lewendige televisie kon demonstreer deur 'n bladsy in 'n telefoonboek om te blaai sonder om daaraan te raak. Nadat Randi vasgestel het dat Hydrick op die boek geblaas het, het hy skuimverpakkingsgrondboontjies op die tafel voor die telefoonboek gerangskik vir die demonstrasie. Dit het verhoed dat Hydrick sy vermoëns kon demonstreer want dit sou blootgestel het dat hy op die bladsye geblaas het. Randi skryf dat Hydrick uiteindelik "alles bely het".
Randi het in 1986 'n MacArthur-stigtinggenootskap ontvang. Die genootskap se subsidie van $272 000 oor vyf jaar het Randi se ondersoek na geloofgenesers ondersteun, insluitend W.V. Grant, Ernest Angley, en Peter Popoff, aan wie Randi die eerste keer op "The Tonight Show met Johnny Carson" in Februarie 1986 blootgestel het. Toe Carson gehoor het oor Randi se ondersoek na Popoff het hy Randi uitgenooi na sy televisieprogram sonder om die bewyse te sien oor wat hy sou openbaar. Carson was stomgeslaan nadat Randi 'n kort videosegment uit een van die uitsendings van Popoff wys waarin hy 'n vrou in die gehoor uitsonder, persoonlike inligting oor haar openbaar wat hy beweer van God afkomstig was en daarna 'n "psigiese genesing" uitgevoer het waartydens hy die duiwel uit haar liggaam verdryf het. Randi het die video daarna weer gespeel, maar met die klankopname wat hy en sy ondersoekspan tydens die geleentheid met behulp van 'n radioskandeerder en -opnemer vasgelê het. Hul skandeerder het die radiofrekwensie waargeneem wat Popoff se vrou Elizabeth agter die verhoog gebruik het om aanwysings en inligting uit te saai na 'n miniatuurradio-ontvanger wat in Popoff se linkeroor versteek is. Hierdie inligting is deur Popoff se assistente versamel uit "gebedskaarte" wat voor die vertoning aan die gehoor uitgedeel is. Die mense wat die kaarte ingevul het is opdrag gegee om al die inligting waaroor Popoff vir hulle sou moes bid, neer te skryf.
Die nuusdekking wat deur Randi se uiteensetting op The Tonight Show gegenereer is, het daartoe gelei dat baie TV-stasies Popoff se program laat vaar het, en hom uiteindelik in September 1987 in bankrotskap gedwing het. Die TV-evangelis het egter kort daarna teruggekeer met geloofsgenesende TV-advertensies wat volgens berigte in 2005 meer as $23 miljoen gelok het deur kykers wat geld vir genesing en voorspoed beloof het. Die Kanadese sentrum vir ondersoeke ''Think Again! TV'' het een van Popoff se meer onlangse optredes gedokumenteer voor 'n groot gehoor wat op 26 Mei 2011 in Toronto byeengekom het, in die hoop om gered te word van siekte en armoede.
In Februarie 1988 het Randi die liggelowigheid van die media getoets deur sy eie misleiding te begin. Deur saam te werk met Australië se 60 Minutes TV-program en deur 'n vals persnuuspakket vry te stel, het hy publisiteit opgebou vir 'n "geestekanaliseerder" genaamd Carlos, wat eintlik kunstenaar José Alvarez, Randi se lewensmaat was. Terwyl hy as Carlos optree, is Alvarez informasie gevoer deur Randi deur middel van gesofistikeerde radiotoerusting. Volgens die 60 minute-program op die Carlos-misleiding, word daar beweer dat Alvarez nie die gehoor wat hy in die Operahuis gehad het (en die moontlike verkope daarvan) sou gehad het nie, as die mediadekking meer aggressief en feitelik was. Hoewel 'n ontleding deur die Australiese skeptiese organisasie, The Skeptic se Tim Mendham tot die gevolgtrekking gekom dat, "alhoewel die mediadekking van Alvarez se verskyning nie liggelowig was nie, die misleiding ten minste getoon het dat hulle daarby kan baat vind om 'n tikkie meer skepties te wees". Die misleiding is blootgelê deur 60 minute Australia en "Carlos" en Randi het verduidelik hoe hulle dit gepleeg het.
In sy boek The Faith Healers skryf Randi dat sy woede en meedoënloosheid spruit uit deernis vir die slagoffers van bedrog. Randi was ook krities oor João de Deus (ook bekend as "John of God"), 'n selfverklaarde "psigiese chirurg" wat internasionale aandag geniet het. Randi het gesê, met verwysing na 'psigiese chirurgie', "Vir enige ervare kulkunstenaar is die metodes waarmee hierdie oënskynlike wonderwerke geproduseer word baie voor die hand liggend."
In 1982 het Randi die vermoëns van Arthur Lintgen, 'n dokter in Philadelphia, geverifieer dat hy die klassieke musiek wat op 'n viniel plaat LP opgeneem is, kon identifiseer deur slegs die groewe op die plaat te ondersoek. Lintgen het egter nie beweer dat hy enige paranormale vermoë het nie, bloot kennis van die manier waarop die groef patrone op bepaalde opnames vorm.
In 1988 vra John Maddox, outeur van die prominente wetenskaplike tydskrif Nature, vir Randi om deel te neem aan die toesig en waarneming van die homeopatie-eksperimente wat deur Jacques Benveniste se span uitgevoer is. Nadat Randi se strenger protokol vir die eksperiment in plek was, kon die positiewe resultate nie herhaal word nie.
Randi het gesê dat Daniel Dunglas Home, wat na bewering 'n trekklavier kon speel wat in 'n hok toegesluit was sonder om daaraan te raak, op 'n paar geleenthede gevang is met kullery, maar die voorvalle is nooit openbaar gemaak nie. Hy het ook gesê dat die werklike instrument wat gebruik is, 'n mondfluitjie was wat onder die groot snor van Home weggesteek is, en dat ander mondfluitjies ná sy dood in die besittings van Home gevind is. Volgens Randi, het skrywer William Lindsay Gresham vir Randi "rondom 1960" vertel dat hy hierdie mondfluitjie in die Home-versameling by die Society for Psychical Research (SPR) gesien het. Eric J. Dingwall, wat Home se versameling gekatalogiseer het met sy aankoms by die SPR, teken nie die teenwoordigheid van die mondfluitjie aan nie. Volgens Peter Lamont, die skrywer van 'n uitgebreide biografie oor Home, "is dit onwaarskynlik dat Dingwall dit sou misgeloop het of dit nie openbaar gemaak het nie." Die bedrieglike "psigiese medium" Henry Slade het ook 'n trekklavier gespeel terwyl hy dit met een hand onder 'n tafel gehou het. Slade en Home het dieselfde stukke gespeel. Hulle het op 'n tyd naby mekaar in die VSA gewoon. Die kulkunstenaar Chung Ling Soo het onthul hoe Slade die toertjie uitgevoer het.
Randi onderskei tussen pseudowetenskap en "malkop"-wetenskap. Hy beskou die meeste van parasielkunde as pseudowetenskap vanweë die manier waarop dit benader en uitgevoer word, maar sien dit nietemin as 'n legitieme onderwerp dat "nagestreef moet word", en waaruit werklike wetenskaplike ontdekkings kan ontwikkel. Randi beskou "malkop"-wetenskap as 'ewe verkeerd' as pseudowetenskap, maar sonder wetenskaplike voorgeewens.
Ondanks veelvuldige diskreditering, wou Randi nie 'n 'diskrediteerder' genoem word nie, en verkies om homself 'n 'skeptikus' of 'n 'ondersoeker' te noem: "(…) as u in 'n situasie verkeer wat jy 'n diskrediteerder genoem word, dan is dit asof jy die onderwerp vooraf besluit het. Dit is nie neutraal of wetenskaplik nie, en dit kan mense teen jou laat draai."
Skeptici en towenaars Penn Jillette en Teller beskou Randi en sy loopbaan as "skeptiese inspirasie" vir hul eie loopbane. In 'n onderhoud tydens The Amazing Meeting 2012 het Penn verklaar dat Flim-Flam! 'n vroeë invloed op hom gehad het, en het gesê: "As dit nie vir Randi was nie, sou daar nie Penn & Teller wees soos ons vandag is nie." En hy het gesê: "Buiten my familie … niemand is belangriker in my lewe nie. Randi is alles vir my."
Tydens die Noordoostekonferensie oor wetenskap en skeptisisme (NECSS) in 2017, is Randi deur die skeptiese musikant George Hrab gevra hoe 'n "skeptiese mondigwordingsplegtigheid sou lyk" en Randi het gesels oor hoe dit as kind was om te leer oor die spoed van lig en hoe dit gevoel het asof hy die verlede bekyk het. Randi het gesê: "Meer kinders moet stomgeslaan word."
Gedurende die 2011 se The Amaz!ng Meeting (TAM 9) het die Onafhanklike Ondersoekgroep (IIG) 'n huldeblyk aan James Randi gereël. Die groep het saam met ander deelnemers vergader, vals wit baarde aangetrek, en saam met Randi geposeer vir 'n groot groepfoto. By die CSICon in 2017, in die afwesigheid van Randi, het die IIG 'n ander groepfoto met oorblywende baarde vanaf die 2011-foto gereël. Nadat Randi die foto gestuur is, het hy geantwoord: "Ek is altyd baie aangeraak deur so 'n uitdrukking. Dit is beslis geen uitsondering nie. Julle het my opregte dankbaarheid. Ek vermoed egter dat 'n paar baarde vals was. Maar ek's op die oomblik in 'n vergewende bui. Ek is openlik baie aangeraak. Ek sien julle by die volgende CSICon. Baie dankie."
Die televisieprogram Exploring Psychic Powers … Live
Exploring Psychic Powers … Live was 'n twee-uur-lange "televisie-spesiaal" wat op 7 Junie 1989 regstreeks uitgesaai is, waarin Randi verskeie mense ondersoek het wat beweer dat hulle psigiese magte het. Die program word aangebied deur akteur Bill Bixby en bied $100 000 aan as prysgeld (Randi se prys van $10 000 plus $90 000 opgestel deur die televisiesindikaat Lexington Broadcast Services Company, Inc. ) aan elkeen wat ware psigiese magte kan demonstreer.
James Randi Education Foundation (JREF)
In 1996 het Randi die James Randi Education Foundation gestig. Randi en sy kollegas publiseer in JREF se blog Swift. Onderwerpe in die blog sluit in die interessante wiskunde van die "een-sewende gebiedsdriehoek" wat 'n klassieke meetkundige legkaart is. In sy weeklikse kommentaar lewer Randi dikwels voorbeelde van wat hy beskou as die onsin waarmee hy elke dag te make het.
Vanaf 2003 het die JREF jaarliks The Amaz!ng Meeting aangebied, 'n byeenkoms van wetenskaplikes, skeptici en ateïste. Die laaste vergadering was in 2015, wat saamval met Randi se uittrede uit die JREF.
Die 2010's
In 2014 het Part2Filmworks die dokumentêr An Honest Liar vrygestel. Dit was geskryf deur Tyler Measom en Greg O'Toole, en geregisseer en vervaardig deur Measom en Justin Weinstein. Die film, wat deur Kickstarter befonds is, fokus op Randi se lewe, sy ondersoeke en sy verhouding met jarelange lewensmaat José Alvarez (gebore Deyvi Orangel Peña Arteaga), met wie hy in 2013 getroud is. Die film is tydens die Filmfees van Tribeca, op Toronto se "Hot Docs"-filmfees, en op die AFI Docs Festival van Junie 2014 in Silver Spring, Maryland en Washington, DC vertoon. Dit het ook positiewe resensies van kritici ontvang. Die film is op 28 Maart 2016 in PBS se Independent Lens-reeks te sien, wat in die VSA en Kanada vertoon is.
In 2017 het hy in geanimeerde vorm verskyn op die opvoedkundige organisasie Holy Koolaid se webwerf, waarin hy gepraat het oor die uitdaging om die balans te vind tussen opregte verbinding met sy gehoor en hulle terselfdertyd met 'n kunsagtige toertjie te bedrieg / kul en aangedui dat dit 'n balans is waarmee baie towenaars sukkel.
Sedert 2013 is Randi aangestel tot die Adviesraad van die Nasionale Sentrum vir Wetenskaponderwys.
Sienings oor godsdiens
Randi se ouers was lede van die Anglikaanse Kerk, maar het selde dienste bygewoon. Hy het 'n paar keer as kind sondagskool aan die Kerk van St. Cuthbert in Toronto bygewoon, maar hy het onafhanklik besluit om op te hou gaan aangesien hy nie beantwoord is nie toe hy bewyse gevra het oor die leringe van die Kerk. Wat sy skeiding van godsdienstige opleiding betref, sê Randi dat sy uitsprake in die Sondagskool soos "Dit het baie onwaarskynlik geklink" ten opsigte van teenstrydige en twyfelagtige Bybelse bewerings, is met onbevredigende antwoorde beantwoord, soos "Dit staan in die Bybel. Dit is in die heilige boek van God." Hy het 'n nota vir sy ouers gegee waarin hulle gesê het: "U seuntjie Randi … is nie welkom by St. Cuthberts nie, want hy vra te veel vrae en hy onderbreek die onderwysers se lesse."
Randi, wat homself identifiseer as 'n ateïs, verwys in sy opstel "Waarom ek godsdiens ontken, hoe dom en fantasties dit is, en waarom ek 'n toegewyde en vokale Bright is" na die feit dat baie verhale in godsdienstige tekste, waaronder die maagdelike geboorte, die wonderwerke van Jesus Christus en die opening van die Rooisee deur Moses nie geloofwaardig is nie. Randi verwys na die Maagd Maria as "geïmpregneer deur 'n soort spook, en het gevolglik 'n seun voortgebring wat kon loop op die water, die dode opwek, water omskep in wyn, en brode en visse vermenigvuldig" en bevraagteken hoe Adam en Eva "twee seuns kon hê, waarvan die een die ander doodgemaak het, en tog daarin geslaag het om die aarde te bevolk sonder om bloedskande te pleeg." Hy het geskryf dat, "in vergelyking met die Bybel, is die Wizard of Oz meer geloofwaardig. En baie lekkerder."
Randi het sy siening van ateïsme verhelder en geskryf: "Ek het dit al voorheen gesê: daar is twee soorte ateïste. Een soort beweer dat daar geen god is nie; die ander beweer dat daar geen bewyse is wat die bestaan van 'n god bewys nie. Ek behoort aan die laasgenoemde groep, want as ek sou beweer dat daar geen god bestaan nie, sou ek bewyse moes lewer om daardie eis te bevestig, en ek kan dit nie doen nie. Godsdienstige persone het verreweg die makliker posisie; hulle sê dat hulle in 'n god glo, want dit is hul voorkeur en hulle het dit in 'n boek gelees. Dit is hul reg."
In Ensiklopedie van Eise, Bedrog en Bedrieërs in die Okkulte en Bonatuurlike (1995), het Randi verskeie geestelike praktyke skepties ondersoek. Van die meditasietegnieke van Guru Maharaj Ji, skryf hy: "Net die baie naïewe was daarvan oortuig dat die een of ander hemelse geheim aan hulle onthul is." In 2003 was hy een van die ondertekenaars aan die Humanistiese manifes.
In 'n bespreking met Kendrick Frazier ('n skrywer oor wetenskap) tydens CSICon 2016 het Randi gesê: "Ek dink dat 'n geloof in 'n god … 'n onaanvegbare aanspraak is … en ook 'n taamlik belaglike eis is. Dit is 'n maklike uitweg om dinge te verduidelik waarop ons geen antwoord het nie." Daarna het hy sy huidige kommer oor godsdienstige geloof soos volg opgesom: "'n Geloof in 'n god is een van die skadelikste dinge wat die mensdom op hierdie spesifieke oomblik in die geskiedenis besmet."
Paranormale uitdaging van een miljoen dollar
Die James Randi Education Foundation (JREF) het 'n prys van $1 000 000 aangebied aan enigiemand wat 'n bonatuurlike vermoë kan demonstreer volgens wetenskaplike toetskriteria waarop beide partye ooreengekom het. Gebaseer op die paranormale uitdagings van John Nevil Maskelyne ('n Britse towenaar uit die Victoriaanse era) en Harry Houdini, het die JREF-stigting in 1996 begin, toe Randi $1 000 van sy eie geld aangebied het wat betaalbaar was aan enigiemand wat objektiewe bewys van 'n paranormale eis kon lewer. Die prysgeld het gegroei tot $1 000 000 en het formele, gepubliseerde reëls gehad. Niemand het deur die voorlopige toets gevorder, wat opgestel is met parameters wat deur Randi en die applikant ooreengekom is, nie. Hy het geweier om enige uitdagers te aanvaar wat ernstige beserings kon opdoen of kon sterf as gevolg van die toetsing nie.
Op 1 April 2007 is beslis dat slegs persone met 'n gevestigde, nasionaal erkende mediaprofiel en die steun van 'n betroubare akademikus mag aansoek doen, om sodoende nie die JREF-hulpbronne op ligsinnige eisers te vermors nie.
Op die CNN-program Larry King Live, op 6 Maart 2001, het Larry King vir Sylvia Browne ('n vrou wat beweer het dat sy met dooie mense kon praat) gevra of sy die uitdaging sou ondergaan en sy het daartoe ingestem. Randi het ses maande later saam met Browne op Larry King Live verskyn, en dit het weer gelyk of Browne die uitdaging aanvaar. Volgens Randi het Browne egter uiteindelik geweier om getoets te word, en die Randi-stigting het 'n horlosie op sy webwerf gehou waarin die getal weke verloop het sedert Browne na bewering die uitdaging aanvaar het en nog nie getoets is nie. Dit het geëindig met Browne se dood in November 2013.
Tydens 'n daaropvolgende verskyning op Larry King Live (5 Junie 2001), het Randi vir Rosemary Altea ('n Britse vrou wat ook beweer dat sy met dooie mense kan praat) uitgedaag om toetsing vir die miljoen dollar te ondergaan, maar Altea het geweier om die vraag aan te spreek. In plaas daarvan het Altea slegs geantwoord: "Ek stem saam met wat hy sê, dat daar baie, baie mense is wat beweer dat hulle geestelike mediums is, en hulle beweer dat hulle met dooie mense praat. Daar is baie mense, ons weet dit almal. Daar is oral verneukers en bedrieërs." Op 26 Januarie 2007 het Altea en Randi weer op die program verskyn, en Altea het weer geweier om te antwoord of sy die een miljoen dollar paranormale uitdaging gaan neem al dan nie.
In Oktober 2007 verskyn beweerde psigiese verhoogkunstenaar John Edward op Headline Prime (op HLN, 'n divisie van CNN), aangebied deur Glenn Beck ('n politieke kommentator). Toe hy gevra is of hy The Amazing Randi se uitdaging sou aanpak, antwoord Edward: "Dit is snaaks. Ek was een keer op Larry King Live en hulle het my dieselfde vraag gevra. En ek het [toe] 'n grap daarvan gemaak, en ek sal dieselfde ding hier sê: Waarom sou ek toelaat dat ek getoets word deur iemand wat 'n bynaam as voornaam het?" Beck het Edward eenvoudig toegelaat om voort te gaan en die uitdaging te ignoreer.
Daar bestaan 'n openbare lys van van vorige deelnemers aan die paranormale uitdaging van een miljoen dollar.
In 2015 is die paranormale uitdaging van James Randi amptelik beëindig.
Geit
Geit (meervoud: geite) kan na een van die volgende verwys:
James Randi
Regsgeskille
Randi was betrokke by 'n verskeidenheid regsgeskille, maar sê dat hy "nog nooit een dollar of selfs een sent betaal het vir iemand wat my ooit gedagvaar het nie." Hy het egter gesê dat hy groot bedrae uit betaal het om homself in hierdie regsgeskille te verdedig.
Uri Geller
Randi het die towenaar Uri Geller in die vroeë 1970's ontmoet en het gevind dat Geller "Baie bekoorlik is. Aangenaam, mooi, liefdevol, opreg, vorentoe, knap – alles!" Maar Randi het Geller as 'n man gesien en 'n lang poging begin om hom as 'n swendelaar te ontmasker. Volgens Randi het Geller hom verskeie kere probeer dagvaar en hom van laster beskuldig. Geller het nooit gewen nie, behalwe vir 'n uitspraak in 'n Japanese hof wat Randi gelas het om Geller een derde van een persent van wat Geller gevra het, te betaal. Hierdie beslissing is gekanselleer, en die saak is van die hand gewys. Geller het besluit om op 'n ander saak te konsentreer.
Boksburg
Die mynkommissaris, Montague White, het 'n groot dam laat bou wat "White's Folly" gedoop is omdat dit vir jare lank leeg was. Na 'n oorstroming was die spotdrywers stil. Hierdie 150 000-vierkante meter dam is nou die Boksburgmeer wat omring word deur groot grasperke, bome en terrasse. 'n Spoorlyn is gebou om Boksburg met Johannesburg te verbind in 1890.
James Randi
Uri Geller
In Mei 1991 het Geller 'n klag van laster teen Randi en CSICOP gelê en aanspraak gemaak op $15 miljoen teen Randi en CSICOP. Dit was nadat Randi aan die International Herald Tribune gesê het dat Geller "selfs betroubare wetenskaplikes" mislei het toertjies wat "soort van agter op graankosbokse was", met verwysing na die ou lepelbuigtoertjie. Die hof het die saak van die hand gewys en Geller moes na 'n skikking kom teen 'n koste van $120 000, nadat Randi 'n graankosboks gewys het waarop die instruksies gegee is om die lepelbuigtoertjie te doen. Don Katz, Geller se prokureur, is tydens hierdie aksie as prokureur onthef en Geller het hom uiteindelik gedagvaar. Nadat Geller versuim het om die skikkingsbedrag te betaal voor die sperdatum, is 'n addisionele $20 000 goedgekeur.
Boksburg
Boksburg vorm 'n deel van die Ekurhuleni Metropolitaanse Munisipaliteit, wat die groter Oos-Rand insluit.